২০১৮গী সেপ্তেম্বর ৩০দা প্রধানমন্ত্রী নরেন্দ্র মোদী গুজরাত্তা চৎকনি।
প্রধান মন্ত্রীনা অনন্দা অমুলগী খ্বাইদগী নৌবা চোকোলেত প্লান্ত য়াওনা অনৌবা ফুদ প্রোসেসিংগী খুদোংচাবশিং শঙ্গাগনি। প্রধান মন্ত্রীনা অনন্দ এগ্রিকলচরেল য়ুনিভর্সতীগী ফুদ প্রোসেসিং সেন্তরগী ইনকুবেসন সেন্তর কম সেন্তর ওফ এক্সলেন্স অমসুং মুজকুবা খুঙ্গংদা সোলর কোওপরেতিব সোসাইতী অমা হাংদোক্কনি। প্রধান মন্ত্রীনা অনন্দ অমসুং খাত্রাজদা অমুল মেনুফেকচরী য়ুনিতশিং পাকথোক-চাউথোক্নবা উরেপ-উয়ুং তমগনি। মহাক্না মফম অদুদা মীয়ামদা ৱা ঙাংগনি।
অদুদগী প্রধান মন্ত্রী অনজারদা চৎকনি। মহাক্না মুন্দ্র এল এন জি তরমিনেল, অনজার-মুন্দ্র পাইপলাইন প্রোজেক অমসুং পালানপুর-লাই—বারমর পাইপলাইন প্রোজেক হাংদোক্কনি। মহাক্না মফম অদুদা মীয়ামদা ৱা ঙাংগনি।
মদুগী তুংদা প্রধান মন্ত্রী রাজকোত্তা থুংগনি। মহাক্না মহাত্মা গান্ধী ম্যুজম হাংদোক্কনি। রাজকোতকী অলফ্রেদ হায় স্কুলদা লৈবা ম্যুজম অসি মহাত্মা গান্ধীগী অঙাং ওইরিঙৈ মতমগী মরুওইবা শরুক অমনি। মসিনা গান্ধীগী ৱাখল্লোনশিং শন্দোকপদা মতেং ওইগনি। প্রধান মন্ত্রীনা মীয়ামগী য়ুম ৬২৪ শানবগী হাউসিং প্রোজেক অমা থবক হৌনবগী মাইখুম হাংদোক্কনি। কান্নবা ফংলবা ইমুং ২৪০গী ই-গৃহ প্রভেস্তা মহাক্না শরুক য়াগনি।
নিউ দিল্লিদা হল্লকত্রিঙৈ মমাংদা, প্রধান মন্ত্রীনা মহাত্মা গান্ধী ম্যুজম য়েংগনি।
mni_Beng mni_Beng mni_Beng mni_Beng mni_Beng